JohanHeinsen/ENO huggingface dataset:
Aalborgs Stifts Adresseavis, 1826-05-08
J Ribe blev Torsdagen den 20de f. M., om Formiddagen, seet et overordentlig skjønt Luftsyn, hvorom Ribe Avis meddeler følgende Efterretning (og til ydermere Tydelighed, et Træsnit af de Figurer, Luftsynet beskrev): "Solen var omgivet af en farvet Hov af omtrent 22 Graders Radie; igjennem Solen, parallel med Horizonten, gik en lys Kreds af over 45 Graders Radie, denne overskjares ligeoverfor Solen af to andre omtrent ligesaa store, men mindre tydelige, som berørte den først anførte Hov, og dannede en Art Bisol med sex Straaler. Under Solen, ned af mod Horizonten, saaes endnu en farvet Bue, som ligeledes berørte Hoven ligeunder Solen. J nogen Tid skal der have viist sig to Bisole, som Anmelderen ikke fik at see. Phænomenet begyndte at danne sig noget førend Kl. 9 og ophørte inden Kl. 11 1/2. J den Tid vare de lyse og farvede Kredse og Buer, hvoraf det bestod, mere og mindre fuldstændige eller afbrudte efter Dunsternes og de fine Skyers Stilling, der forskaffede os dette sjeldne Syn. Luften var derefter klar, med temmelig stærk og kold Blæst af Sydost, indtil i Søndagsaftes, da Vinden, sprang om til Nordvest og gav os Regn og Blæst med skyfuld Luft. Phænomenet stod omtrent i Nord og Syd. Therm. viste 10 Gr. - Vinden Sydost. - Den 21de Mai 1805 saaes her et lignende Luftsyn.
Aalborgs Stifts Adresseavis, 1826-05-08
Skibe, ind- og udclarerede ved Aalborg Toldkammer. Den den 6te Maj. Jndel., S. Larsen fra Frederikshavn, med Tjære. J. Høst fra Aarhuus med Fløttegods. A. Sørensen fra Kjøbenhavn med Salt og Stykgods. J. Jensen fra Østerrisøer med Trælast og Jern, O. Haavensen fra dito med Trælast. - Udclr., L. Johnsen til Østerrisøer med Kornvare og Smør. T. Andersen til dito med Korn og Fedevare. J.C. Holm til Kjøbenhavn med Byg. J. J. Engers til Horsens, ballastet. A. Thorsen til Norge med Byg og Ost. L. Atzer sen til Gothenborg med saltede Sild. G. J. Føyen til Tønsberg med Korn og Fedevare.
Aalborgs Stifts Adresseavis, 1826-05-08
(Jndsendt.)Et Ønske. Den forestaaende Jubelfest opfordrer os til at betænke, hvad der kunde og burde gjøres til Christendommens Oplivelse og Fremme iblandt os. Udentvivl vilde til den Ende Læsning i Bibelen, især i det nye Testament, med Ungdommen i Skolerne, være noget af det Hensigtsmæssigste, som kunde foretages. Man maatte da ikke lade det beroe ved den mekaniske Læsning, men Læreren maatte tillige søge at lede Børnene til at fatte og føle Meningen af det Læste. Ønskeligt, om vi til dette Brug havde et godt Udtog af den hellige Skrift, fornemmelig af det gamle Testament. - Vel er den auctoriserede Lærebog i Religionen unægtelig skreven med stor Flid og indeholder saare meget Godt; dog vil Underviisningen, forsaavidt den fremmes derefter, som Erfaringen viser, i Almindelighed blive tør og ofte keedsommelig, tillige mangelagtig og i Adskilligt urigtig, altsaa hverken saa behagelig eller saa frugtbar som den burde. Lærebogens abstracte Sætninger og korte Bibelsprog, udrevne af deres Forbindelse, passe ikke vel til Barnets Tarv. Tiden, da sal. Balle - velsignet Jhukommelse! - skrev Bogen, var, som bekjendt, saare ugunstig for levende bibelsk Christendom. - De bibelske Historier, som almindeligst bruges, nemlig Birchs den lille og Thonboes, gjøre heller ikke fyldest. Hertil kommer, at mange Skolelærere vist neppe have havt den Lykke, at nyde nogen god og til deres Embede svarende Underviisning i Religionen. - Men ved Bibellæsning, formedelst hvilken de guddommelige Sandheder, erkjendes af en sand Historie og annammes i et levende Ord vilde Religions-Underviisningen oplives, udvides og berigtiges. Lærrebogens Jndhold vilde derved faae mere Betydning, Lys og Vigtighed for Børnene; og disse vilde saaledes findet meget bedre forberedte til Confirmations-Underviisningen, og istand til med større Nytte at høre evangeliske Prædikener. Den opvoxende Ungdom vilde da neppe i Letsindigheds-Aarene, saasnart forglemme eller tilsidesætte sin Christendom, og man turde haabe, at Bibellæsning vilde med Tiden komme meere i Brug hos Almuen. Endog de Ældre vilde ved de Yngres Læsning faae meere Kjendskab og større Lyst til Guds Ord. Mangen Skolelærer vilde faae større Jnteresse for Religionen, og ledes til Sandheds-Erkiendelse, uden at udsættes for den Krænkelse, han naturlig kunde føle ved at lade sig undervise at sine Foresatte eller Andre. - For det Første, indtil man fik det ønskede Udtog, kunde man gjøre Begyndelsen med det nye Testament, der i alt Fald noksom fortjener at bruges som Læsebog for øverste Classe. - Mange Aars Erfaring har overtydet mig om den Sags Nytte og Vigtighed, hvis ringe Talsmand jeg er. Vilde dog christelige Mænd, hvem Sagen paa Embeds Vegne er vedkommende, tage den i alvorlig Overveielse!
Aalborgs Stifts Adresseavis, 1826-05-08
Bekjendtgjørelser. Skipper J. Høst agter paa førstkommende Onsdag, at afseile herfra til Aarhuus og medtager Passagerer; beliggende i Kjøbmand Nielsens Havn.
Aalborgs Stifts Adresseavis, 1826-05-08
Tirsdagen den 11te Maj tager Blegen sin Begyndelse, desaarsag advares alle og enhver ikke at komme paa Bleegpladsen fra en Time efter Solens Nedgang til dens Opgang, da Hun denne i den Tid gaae løse. Jørgen Friis.
Aalborgs Stifts Adresseavis, 1826-05-08
Ved min Urtevogn paa Torvet er forglemt en Paraplye, som Eieren mod dette Avertissements Betaling kan faae udleveret hos Schou udenfor Kattesundsport.
Aalborgs Stifts Adresseavis, 1826-05-08
Paa Bogtrykker Borchs Forlag er trykt den forhen lovede Anviisning til Dyrkning af Astragel, der er bekjendt for at kunne sættes istedetfor Jndisk Kaffe. Denne Anviisning erholdes hæftet for 8 s. Expl., og 16 Exemplare, betales blot med 1 Rbd. af hvem, der til almeent Brug ønsker at uddele Anviisningen til Astragelens Dyrkning, hvilken vil være ligesaa nyttig for Landoeconomie, som for Folks Pengepung og Helbred. Ferdinandinesdal den 12te April 1826. P. D. Faber.
Aalborgs Stifts Adresseavis, 1826-05-08
Fra Pressen er udkommen: Kirkebøn, Collect og Jubelsalmer, i Anledning af Jubelfesten den 14de Mai 1826, (1 Ark) Foruden Salmen: "O store Gudlvi love Dig", findes her Salmer af Jngemann, Lector i Sorøe; 2de af F. Schmidt, Provst, Sognepræst til Himmerløv og Roeskilde adelige Kloster, R. af D., og een af en Unavngiven. - Faaes heftet for 8 Rbsk. Exemplaret hos Hr. Kirkesanger og Skolelærer Jacobsen i Hjørring; Hr. Kjøbmand Larsen i Sæbye; Hr. Kirkesanger og Skolelærer Torp i Frederikshavn: Hr. Kjøbmand Rasmus Bergen i Skagen; Hr. Kjøbmand Peder Kold i Nibe; Hr. Kjøbmand Lunøe i Løgstøer: Hr. Lieutenant v. Steensen i Hobroe; Hr. Boghandler Vogelius i Aalborg, som og paa Addresse-Contoiret. Aalborg Stifts Addresse-Contoir den 6te Mai 1826. Albert Borch.
Aalborgs Stifts Adresseavis, 1826-05-08
Fyr= og Gran=Bord af sorterede Dimensioner, har jeg et stort Oplag af, og kan daglig faaes i større og mindre Partier. Ligeledes er jeg igjen forsynet med bedste engelske Steenkul, alt til billigste Priis. Aalborg den 6te Mai 1826. Th. v. Spreckelsen.
Aalborgs Stifts Adresseavis, 1826-05-08
J disse Dage er bortkommen et sort Atlaskes Livbaand med Staalspænde, saa og en svær Guld Fingerring; da det er muligt samme kunde blive faldbudt, saa beder Eieren, i saa Fald, derom Underretning afgivet paa Addresse-Contoiret. Maculatur, a Riset 1 Rbdlr. 4 s., faaes hos Rottbøll Sadolin.
Aalborgs Stifts Adresseavis, 1826-05-08
Hvor et meubleret Værelse er at faae til Leie, og om forlanges Kost i Huset, anviser Addresse-Contoiret.
Aalborgs Stifts Adresseavis, 1826-05-08
Auctioner. Onsdagen den 10de d. M. om Formiddagen Kl. 10, afholdes offentlig Auction paa Galeasen "Frau Anna", beliggende i Frisenborg Havn, over en Deel havarerede Oliekager, hvortil Liebhavere indbydes. Aalborg den 5te Mai 1826. Schmidt.
Aalborgs Stifts Adresseavis, 1826-05-10
Tyrkiet. Fra Constantinopel haves ved overordentlig Leilighed, lover Bucharest følgende Skrivelse af 7de April: "Natten til den 4de indtraf hos Herr de Minzagi en Russisk Coureer fra St. Petersborg med, som det overalt hedder, en kategorisk Erklæring fra Hans Majestæt Keiser Nikolads, hvori denne Monarch eftertrykkeligen forlanger Bilæggelse af Ruslands Differentser med Porten. Hans Majestæt beklager sig, saa siger man, i denne Note - dog i meget moderate Udtryk - over Portens Stilletien til Ruslands forhen skete Besværinger og forlanger, at Porten igjen skal sætte Fyrstendømmenes, Moldaus og Vallakiets, Privilegier i Kraft, samt uopholdeligen afsende Tyrkiske Commissærer til et Sted, som Porten selv bestemmer, for der med Russiske Underhandlere at jævne alle de Uenigheder, som i flere Aar have fundet Sted imellem begge Magter. Hr. de Minzagi, til hvem samme Jlbud bragte behørige Forholdsbefalinger i denne Anledning, overleverede strax denne Note den 5te. Da der imidlertid skal være sat en Termin af 6 Uger til sammes Besvarelse, saa vil vel Porten, give sig Tid. Til idag har intet Statsraad (Divan) været holdt, og et Rygte, at Reis Effendi Udenlandsministeren) ved Modtagelsen af denne Erklæring, der iøvrigt opvakte overordentlig Sensation i Pera, skal have brugt Udladelser, som hentydede paa de Asiatiske Fæstningers gjentagne Tilbagefordring, behøver vel endnu yderligere Bekræftelse.
Aalborgs Stifts Adresseavis, 1826-05-10
Mesolongi vedbliver at holde sig kjækt under Commando af den tappre Notos Bozari. De Efterretninger som Tyrkernes store Tab der og Nederlaget paa deres Tropper gjentages nu over Florents, Livorno, Triest og flere Steder, og vinder saaledes i Sandsynlighed. Nogle tilføje, at Jbrahim skal være død, hvilket dog maaskee kan være en Forvexling med en anden meget fornem Tyrks Fald ved Bestormelsen. Ogsaa hedder det, at Grækernes Orlogshelt, Miauli, har bragt Fæstningen Undsætning.
Aalborgs Stifts Adresseavis, 1826-05-10
Efterretningerne fra det Jndre af Morea lyde stedse sørgeligere. Der hersker en aldeles Regeringsløshed: Alle ville være Herre og Jngen adlyde eller paa nogen Maade skikke sig i Tingenes Orden.
Aalborgs Stifts Adresseavis, 1826-05-10
Et fra Levanten til Livorno ankommet Skib melder, at have paa Sapienza-Øerne (Strofaderne) fundet over 20000 Kvinder, Børn og Oldinge, Alle af dem, som have reddet sig fra Peloponnes (Morea. Disse Ulykkelige, som toge Flugten, da Jbrahim i sidstafvigte December paa sin Færd til Patra drog igjennem Trifylien og Elis og hæriede disse Provindser med Jld og Sværd, have opholdt Livet Vinteren igjennem med hvad Korn og anden Proviant, som de kunde føre did over med sig, men fra Marts Maaned af, da Alting var sluppet op, maa de søge at opholde deres Tilværelse med vilde Rødder og Blade, som de koge, undertiden med Tilsætning af en Haandfuld Meel, naar de have det. Denne usunde og utilstrækkelige Næring har avlet Sygdomme, som have bortrykket over 5000; thi fra først af, vare de over 25000, og nu truer en mordersk Tysus med at bortrive disse Ulykkelige alle tilhobe. Paa Øen Prodano befinder sig ligeledes adskillige Tusinde i samme nødlidende Tilstand, og udstrække deres Hænder mod medlidende Medchristne for at faae en Understøttelseskjerv i Nødens Stund.
Aalborgs Stifts Adresseavis, 1826-05-10
Blandinger. Enkelte smaa Colonner af Østerrigske Tropper komme nu af og til paa deres Hjemreise fra Neapel igjennem Rom. Den 8de April kom derigjennem den 2den Colonne, bestaaende af 5000 Mand; næste Dag kom den 3die, som udgjorde 340 Mand. Saaledes trækkes bestandigen flere og flere af Østerrigerne ud fra det ved udlændisk Jndkvartering i lang Tid temmelig medtagne Neder-Jtalien.
Aalborgs Stifts Adresseavis, 1826-05-10
Fra Lissabon skrives under 12te April, at, just som man hvert Øjeblik ventede at faae Skibet Joao den Sjette see afseile til Brasilien, med de Deputerede omborde, som skulde overbringe Keiseren Lykønskning i Anledning af hans Tiltrædelse ved Arv til Portugals Throne, saae man pludseligen alle Tilberedelser indstilles, og troer almeent, at der er givet Modordre, som have deres Grund i nye Depecher, fra London. - Der hersker nu i Lissabon i det Hele en særdeles spændt Stemning og man er meget bekymret for Fremtiden. Handelstanden søger at blive af med alle sine Papirpenge, men Banken kan eller vil nu ikke længere bytte sine Sedler mod Metal, hvilket har opvakt en græsselig Forfærdelse i Staden.
Aalborgs Stifts Adresseavis, 1826-05-10
J Portugal synes Tingenes Tilstand at bebude en Forandring i Regeringens System. J det Mindste seer man, at mange af de Herrer, som havde størst Jndflydelse under den højsalige Keiser, nu bortfjernes, En efter den Anden. Deres Pladser besættes med Tilhængere af Enkedronningen, hvis Virken i det Skjulte er ligesaa kjendelig, som Englændernes Sømagts Forøgelse paa Tajo derimod er aabenlys. To Orlogsbrigger og en Fregat kom der nylig og flere ventes. Nogle Enkedronningen hengivne Linie regimenter sættes i Forbindelse med Spaniens Grændse.
Aalborgs Stifts Adresseavis, 1826-05-10
J Port an Prince paa Øen Hayti udkommer nu hver fjortende Dag en Literaturtidende. Ogsaa udgives sammesteds en Landbotidende. Saaledes giør Culturen Vesterland stærke Fremskridt, som ikke ville have fundet Sted, dersom Spanien og Frankrig endnu havde havt Herredom der. Efterkommerne af den sidste Græske Keiser ere maaske endnu ikke uddøde. Som bekjendt flygtede Constantins Slægtninge efter den Katastrofe, som berøvede dem Bysants's Trone, til Jtalien, en Green af dem begav sig til England, og en Brodersøn ligger begravet i Landulph i Cornwallis, som efterfølgende i Gammel-Engelsk Skrift udviser: "Her hviler Legemet af Theodorus Palæologus, fra Pesara i Jtalien, Efterkommer af den keiserlige Linie af de sidste kristne Keisere i Grækenland, Søn af Thomas, anden Broder af Constatin Palæologus, som herskede i Constantinopel indtil han blev undertrykket af Tyrkerne. - Han var gift med Maria, en Datter af William Balls, Herre til Hadley i Grevskabet Suffolk; han avlede med hende 5 Børn: Theodora, John, Ferdinando, Maria og Dorothy, og døde i Clyfton den 21de Januar 1636. Over denne Gravskrift hæver den keiserlige Ørn sig. Kirkebøgerne i Landulph for Aaret 1674 vise, at Familien Balls den Gang var meget talrig, men ere fra den Tid førte meget uordentligt og ufuldstændigt. Hvis nu endog den mandlige Linie var uddød, saa lader det sig tænke, at der lod sig finde Efterkommere paa Spindesiden.
Aalborgs Stifts Adresseavis, 1826-05-10
De Frugter og Kjøkkenhavesager, som London bruger, voxe for største Deelen i Stadens nærmeste Omegne. Man har beregnet Udstrækningen af Kjøkkenhaverne i en Omkreds af 12 engelske Mile omkring Staden, til 6000 Acres, og at derved 30000 Mennesker sysselsættes. En Beregning over Londons Konsumtion kan vanskeligen være nøjagtig, da man f. Ex. vel veed Tallet af det Qvæg, som sælges og forbruges; men ikke Vægten. J Aaret 1822 blev solgt i London 149000 Stk. Hornqvæg, 24609 Kalve, 1507096 Faar, 20020 Svin. Men det er langt fra ikke det Kjød, som i London spises, da der dagligen indbringes meget færsk Kjød, især af Sviin. Den hele Værdie af Qvæget og Kjødet, som sælges i London i et Aar er anslaaet til 8 1/2 Mill. Lst. Værdien af alt i London fortæret Grønt til Bordet udgjør 1 Mill. Lst. Af Hvede konsumeres aarligt en Mill. Qv. - Smør 11000 Td. For Melk betales aarligt 1250000 Lst. - For Fjederkreaturer 80000 Lstr. Hvad den Artikel: Kaniner har for en Vigtighed kan vides af, at en eneste Kjøbmand paa LeadenhallTorv skal i en lang Tid af Aaret have ugentligen solgt 14000 Kaniner. Han sætter 150 indtil 300 Mennesker i Sysselsættelse ved at ombære Kaniner i Gaderne.
Aalborgs Stifts Adresseavis, 1826-05-10
Den Nederlandske Konge har dog ved Fald, fra et løstliggende Gulv i et Gemak som var under Reparation, stødt sin ene store Taa saaledes, at han maa lade sig operere.
Aalborgs Stifts Adresseavis, 1826-05-10
Mellem Sverrigs i afvigte Aar Bortdøde var 1205 druknede, og 365 Børn (et hver Nat) lagte ihiel af deres Mødre og Ammer.
Aalborgs Stifts Adresseavis, 1826-05-10
Den Svenske Hofnotarius i Stockholm efterlyser i Danske Aviser en Hattemagersvend Anders Wemmermark, som har været fra Sverrig siden 1790, da ham er tilfalden en betydelig Arv efter sin i Østerrig afdøde Broder, Capt. Wemmermark.
Aalborgs Stifts Adresseavis, 1826-05-10
J Upsala skal være nogen Misnøje mellem de Studerende i Anledning af et Bal paa Kronprindsessens Fødselsdag (den 14de Marts) hos Governøren, Baron Fock, hvorved man ahnede nogen Partiskhed for en priviligeret Classe af Studenterne.
Aalborgs Stifts Adresseavis, 1826-05-10
Natten til den 30te April udbrød hos en Bager paa det til Pinnasporten ved Altona grændsende Hamborger berg, en farlig Jldebrand, hvorved en Svend og en Dreng ulykkeligviis tilsatte Livet. Ved hurtig Hielp ogsaa fra Altona standsedes Jlden, efterat have fortæret dette og beskadiget nogle Nabohuse.
Aalborgs Stifts Adresseavis, 1826-05-10
En i Hamborg levende hosteensk Maler, Hr. Bendixen, har i Steentryk udgivet et billede af Anscharius, som for 1000 Aar siden først forkyndte den christelige Religion i Danmark og Hertugdømmerne. Kunstneren har tegnet ham efter et gammelt billede, som tidligere opbevaredes i Hamborgs Domkirke; men nu i St. Petri Kirke. Anscharius er her fremstillet i fuld Corpus, som en ung Mand, i biskoppeligt Ornat, bærende paa Haanden, en Model til en christelig Kirke. Dette Kunstproduct, som er dediceret til de Christne i Danmark og Slesvig=Holsteen, er tilfalds for 2 Mark Courant.
Aalborgs Stifts Adresseavis, 1826-05-10
Pariser Skomagerne finde ikke deres Regning ved den nye Pønitentseskik, at traske barfodet gjennem Gaderne, og agte derfor at indgive en Ansøgning imod samme.
Aalborgs Stifts Adresseavis, 1826-05-10
Den 90 aarige Erkebiskop af Bordeaux har heldig overstaaet Følgerne af sin Forbrændelse og befinder sig nu igjen fuldkommen rask.
Aalborgs Stifts Adresseavis, 1826-05-10
Øvrigheden i Stokholm raadslaaer allerede om Faddergaven til Kronprindsens forventede Arving. Der tales om en Sølvservice af 10000 Rd. Værdi. Efter en kongelig befaling skal Nedkomsten, ifald det bliver en Prinds, forkyndes med 128 Kanonskud og bliver det en Prindsesse, med 64 Kanonskud i 2de Omgange.
Aalborgs Stifts Adresseavis, 1826-05-10
Den bekjendte Fyrst Alexander Hohenlohe har i svulstige Udtryk ansøgt Kongen af Bayern om at maatte nedsætte sig i hans Lande; men faaet til Svar, at han ikke vilde berøve de østerrigske Stater Frugten af hans Virksomhed. Den kolossale 13 Fod høie og 17 Fod lange Løve, der skal pryde Valpladsen ved Vaterloo, er nu færdig.
Aalborgs Stifts Adresseavis, 1826-05-10
Tysklands 36 1/2 Millioner Jndvaanere har for Øjeblikket 22 Universiteter, hvorved findes 1045 Lærere og 15746 Studerende. Heraf har Göttingen de fleste Lærere, nemlig 89, og Wien de fleste Studerende, med: 1688. Af 250000 Catholiker studere 68, og af lige Antal Protestanter 149; thi det catholske Tydskland, har til 19 Millioner Jndvaanere kun 6 Høiskoler, medens det protestantiske har til 17 Millioner 17 Høiskoler.
Aalborgs Stifts Adresseavis, 1826-05-10
Stockholm, den 17de April. J Løverdags døde heri Staden 3 aldeles friske Personer ganske pludselig. Aarsagen maa vel tilskrives det højst ustadige April Veir, som vi nu i 14 Dage have havt, thi den ene Dag har man 8 til 9 Graders Varme og den anden 2 til 3 Graders Kulde med mere end 1/2 Fod Snee. Jgaar og idag sneer det med ikkun nogle faa Timers Ophold i Døgnet; Vinden omvex ler 2 til 3 Gange om Dagen.
Aalborgs Stifts Adresseavis, 1826-05-10
En Dansk Skuespiller, ved Navn Ole Julius Olsen, der imidlertid ikke hører til det Kongelige Danske Theaters Personale, har erholdt naadigst Bevilling til i 6 Maaneder at give dramatiske Forestillinger i de Norske Kjøbstæder, under de for deslige Tilladelser sædvanlige Betingelser, samt imod at erlægge den sædvanlige Afgift til vedkommende Fattigvæsen.
Aalborgs Stifts Adresseavis, 1826-05-10
Under 14de Februar skrives fra St. Croix, at Øen vil frembringe omtrent 40000 Fade Sukker, hvoraf 12000 ville med Tilladelse blive sendte til Nordamerika; men at der ikke bliver Danske Skibe nok, for at føre det øvrige til Danmark.
Aalborgs Stifts Adresseavis, 1826-05-10
Fædrelandet.
Aalborgs Stifts Adresseavis, 1826-05-10
Kjøbenhavn. Hs. Majestæt Kongen har allernaadigst bevilget, at den for enhver hvervet Elev, der dannes ved Artillerie-Corpsets Underviisnings=Anstalter for Underofficerer gjeldende Bestemmelse, hvorefter han skal tjene 12 Aar fra den Dag af han udgaaer af Underviisnings-Anstalten som Underofficeer, skal for Fremtiden ogsaa gielde for det unge Mandskab, der som værnepligtigt i en Alder af 12 til 18 Aar antages med allerhøieste Tilladelse ved Corpset, for at dannes til Underofficerer, og paa denne Maade udtjene dets værnepligtige Tid, samt at de 20 Rbd., som Landrekrutter, der forfremmes til Underofficerer, erholde, maae, naar de dannes ved Corpsets Underviisnings=Anstalter, herefter tilfalde Underofficeer-Skolens Fond.
Aalborgs Stifts Adresseavis, 1826-05-10
Foruden de i Beretningen om Harald Klaks Daab aftrykte Jubelsange af Provst F. Schmidt, Lector Jngemann og en Ubenævnt, har ogsaa Pastor N. F. S. Grundtvig i Trykken udgivet "danske Høitids-Palmer til Tusindaars=Festen, bestemte at afsynges Pindse Morgen, ved Froprædiken i Vor Frelsers Kirke. Cours den 5te Maj. Hamb. 2 M. - , a vista 238 Specier. 234. - Specier solgtes til 14 Rbmk. 11 s. - Bank-Disconto 5 pC. - Norske Speciessedler pr. 100 Specier 196 a 197 Rbdlr. Sedler. - Svenske Sedler pr. Rdlr. Rigsgjeld 55 a 55 1/2 Rbs. Tegn. - 4 pCt. Kongl. Obligationer (uden Renter) 84 Rbdlr. Sedler. - Dito Dito 70 1/2 a 71 i Banco. - Nationalbank-Obligationer (ar Laanet 4de Febr. 1820) 100 a 100 1/2 Rbd. r. S. - Dito Dito 117 a 117 1/2 i Sdlr. - 4 pC. uopsigel. Rigsbkobl. Renter pr. 6te Januar - Rbdlr. r. S. - 6 pC. norsk Laan ved Hambro & Søn 100 1/2 a 101 i Banco. - 4 pC. Dito nye - i Banco. - Asiatiske Actier - i Sedler. - 3 pC. nye danske Obligationer - L. Sterling. - 1 L. Sterling beregnet til 14 Bmk.
Aalborgs Stifts Adresseavis, 1826-05-10
Cours: Hamborg den 5te Maj. Bordeaux 25 1/8. - St. Petersborg 8 1/2. - London 37. 1. - Cadiz 91 1/2. Lissabon 37 1/2. Amsterdam k. S. 104 3/4. - Kjøbenhavn k. S. 233. - Specier 3/4 D. Disc. - Stockholm, den 28de April. Hamborg 127 1/2 a 128.
Aalborgs Stifts Adresseavis, 1826-05-10
Kjøbenhavns Torvepriser, den 5te Maj. Rug 3 Rbd. 1 Mk. a 3 Rbd. 3 Mk.; Hvede 3 Rbd. 4 Mk. a 4 Rbd. 8 s.; Byg 2 Rbd. 1 Mk. a 2 Rbd. 2 Mk. 8 s.; Havre 1 Rbdlr. 5 Mk. a 2 Rbdlr.; Ærter 3 Rbdlr. 3 Mk. a 3 Rbdlr. 5 Mk. 8 s. Tønden. - Røget Flæsk 1 Rbdlr. 2 Mk. a 1 Rbdlr. 3 Mk.; Grønsaltet dito 1 Rbd. 8 s. a 1 Rbdlr. 1 Mk. 8 s. Lispundet. - Smør 9 Rbd. a 11 Rbd. Fjerdingen. - Æg 14 s. a 1 Mk. Snesen.
Aalborgs Stifts Adresseavis, 1826-05-10
Skibsefterretning. Natten mellem den 22de og 23de f. M. indstrandede paa Bragen for Lild Strand i Thisted Told-Distrikt, Skonnerbriggen Ernestine, Skpr. Gottlied Schulz, kommende fra Hjemmestedet Stettin og bestemt til Bordeaux, med 136 Stkr. Fyrrebjelker, 420 Ege=Planker og 95 Skov Staver. (H. T.)
Aalborgs Stifts Adresseavis, 1826-05-10
Christiania, den 22de April. Jndkom Jagten Flyveren, Skpr. Olsen, fra Aalborg. Hals.